इंडियन पोस्ट पेमेंट्स बैंक में आईटी ऑफिसर के पदों पर निकली भर्ती, 3 जुलाई तक मिलेगा आवेदन का मौका
इंडियन पोस्ट पेमेंट्स बैंक (IPPB) ने इन्फॉर्मेशन टेक्नोलॉजी ऑफिसर (एग्जीक्यूटिव) यानी आईटी ऑफिसर के पदों पर भर्ती निकाली है. आईटी ऑफिसर की भर्ती कॉन्ट्रैक्ट बेसिस पर होगी. शुरुआत में यह कॉन्ट्रैक्ट तीन साल के लिए होगा. जिसे बाद में दो साल के लिए बढ़ाया जा
इंडियन पोस्ट पेमेंट्स बैंक (IPPB) ने इन्फॉर्मेशन टेक्नोलॉजी ऑफिसर (एग्जीक्यूटिव) यानी आईटी ऑफिसर के पदों पर भर्ती निकाली है। आईटी ऑफिसर की भर्ती कॉन्ट्रैक्ट बेसिस पर होगी। शुरुआत में यह कॉन्ट्रैक्ट तीन साल के लिए होगा। इसे बाद में दो साल के लिए बढ़ाया जा सकता है। इस भर्ती के लिए ऑनलाइन आवेदन की आखिरी तारीख 3 जुलाई 2023 है। इसके लिए आवेदन ऑफिशियल वेबसाइट www.ippbonline.com पर जाकर करना होगा। 
आईटी ऑफिसर एग्जीक्यूटिव के अंतर्गत एसोसिएट कंसल्टेंट, कंसल्टेंट और सीनियर कंसल्टेंट के पदों पर भर्ती होगी। इन पदों के लिए एक साल, चार साल और 6 साल काम का अनुभव जरूरी है।
वैकेंसी डिटेल्स 
एसोसिएट कंसल्टेंट आईटी- 30 पद 
कंसल्टेंट आईटी-10 पद 
सीनियर कंसल्टेंट आईटी-3 पद 
एजुकेशनल क्वालिफिकेशन 
उम्मीदवारों को कंप्यूटर साइंस/आईटी में बीई/बीटेक या एमसीए किया होना चाहिए।
सिलेक्शन प्रोसेस 
इंडिया पोस्ट पेमेंट्स बैंक में आईटी ऑफिसर पद पर भर्ती इंटरव्यू के आधार पर होगी।
सैलरी 
एसोसिएट कंसल्टेंट- 10,00,000/- प्रति वर्ष
कंसल्टेंट-15,00,000/- प्रति वर्ष
सीनियर कंसल्टेंट- 25,00,000/- प्रति वर्ष
एप्लीकेशन फीस 
एससी/एसटी/PWD (सिर्फ इंटीमेशन चार्ज) - 150 रुपये
अन्य- 750 रुपये